Official Journal L 271 , 10/12/1971 P. 0022 - 0022

Finnish special edition: Chapter 3 Volume 4 P. 0048

Danish special edition: Series II Volume II P. 0030

Swedish special edition: Chapter 3 Volume 4 P. 0048

English special edition: Series II Volume II P. 0030

Greek special edition: Chapter 03 Volume 7 P. 0082

Spanish special edition: Chapter 03 Volume 5 P. 0116

Portuguese special edition Chapter 03 Volume 5 P. 0116



Ir-Regolament (KEE) Nru 2622/71 tal-Kummissjoni tad-9 ta’ Diċembru 1971 dwar il-proċeduri għall-importazzjoni ta’ segala mit-Turkija IL-KUMMISSJONI TAL-KOMUNITAJIET EWROPEJ, Wara li kkonsidrat it-Trattat li jwaqqaf il-Komunità Ekonomika Ewropea; Wara li kkonsidrat ir-Regolament tal-Kunsill (KEE) Nru 1234/71 [1] tas-7 ta’ Ġunji 1971 dwar l-importazzjoni ta’ ċerti ċereali mit-Turkija, b’mod partikolari l-Artikolu 4 tiegħu; Billi, bir-Regolament (KEE) Nru 1234/71 [2], il-Kunsill adotta regoli għall-arranġamenti speċjali għall-inportazzjoni ta’ segala mit-Turkija stipulat bil-Ftehim Interim bejn il-Komunità Ekonomika Ewropea u t-Turkija u fil-Protokoll Addiżjonali għall-Ftehim li jistabbilixxi Assoċjazzjoni bejn il-Komunità Ekonomika Ewropea u t-Turkija; Billi dawk l-arranġamenti speċjali jipprovdu, taħt ċerti kondizzjonijiet, għat-tnaqqis fl-imposta fuq l-importazzjonijiet ta’ segala mit-Turkija; billi, għal dak il-għan, l-oriġini tas-segala u t-trasportazzjoni diretta tiegħu mit-Turkija lejn il-Komunità għandu jiġi stabbilit u għandha tingħata prova li taxxa speċjali ta’ esportazzjoni li għandha titħallas mill-esportatur tkun fil-fatt tħallset; Billi l-metodi tal-kooperazzjoni amministrattiva, inkluża l-prova ta’ l-oriġini u tat-trasportazzjoni diretta tas-segalamit-Turkija kienu regolati bid-Deċiżjonijiet Nri 4/71 [3] u 5/71 [4] tal-Kunsill ta’ Assoċjazzjoni, li d-dispożizzjonijiet tiegħu ntgħamlu applikabbli bir-Regolament tal-Kunsill (KEE) Nru 1885/71 [5] ta’ l-1 ta’ Settembru 1971; billi huwa biżżejjed li tiġi ffissata, skond l-Artikolu 3 tar-Regolament (KEE) Nru 1234/71, il-proċedura għall-prova tal-ħlas tat-taxxa speċjali fuq l-esportazzjoni permezz taċ-ċertifikat ta’ moviment A.TR.1; billi r-Regolament tal-Kummissjoni (KEE) Nru 2019/71 [6] ta’ l-20 ta’ Settembru 1971 dwar proċeduri għall-importazzjoni ta’ segala mit-Turkija għandu jiġi mħassar u sostitwit bir-Regolament presenti; Billi l-miżuri li għalihom jipprovdi dan ir-Regolament huma skond l-opinjoni tal-Kumitat ta’ Ġestjoni għaċ-ċereali, ADOTTAT DAN IR-REGOLAMENT: Artikolu 1 Il-prova li t-taxxa speċjali ta’ esportazzjoni msemmija fl-Artikoli 2 u 3 tar-Regolament (KEE) Nru 1234/71 kienet tħallset għandha tiġi provduta mill-awtorità kompetenti ta’ l-Istat Membru ta’ importazzjoni permezz tal-presentazzjoni taċ-ċertifikat ta’ moviment A.TR.1. F’dak il-każ, waħda mid-daħliet li ġejjin għandha ssir fit-taqsima "Rimarki" mill-awtorità kompetenti: "Taxe spéciale à l’exportation selon règlement (CEE) No 1234/71 acquittée pour un montant de…" "Besondere Ausfuhrabgabe gemäss Verordnung (EWG) nr. 1234/71 in Höhe von… entrichtet.", "Tassa speciale per l’esportazione pagata, secondo regolamento (CEE) n 1234/71, per un importo di…", "Speciale heffing bij uitvoer bedoeld in Verordening (EEG) nr 1234/71 ten bedrage van… voldaan.". Special export tax in accordance with Regulation (EEC) No 1234/71 paid in the amount of… Artikolu 2 Ir-Regolament tal-Kummissjoni (KEE) Nru 2019/71 ta’ l-20 ta’ Settembru 1971 huwa b’dan imħassar. Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali tal-Komunitajiet Ewropej. Dan ir-Regolament għandu jorbot fl-intier tiegħu u japplika direttament fl-Istati Membri kollha. Magħmul fi Brussel, fid-9 ta’ Diċembru 1971. Għall-Kummissjoni Il-President Franco M. Malfatti [1] ĠU L 130, 16.6.1971, pġ 53. [2] ĠU L 130, 16.6.1971, pġ 53. [3] ĠU L 197, 1.9.1971, p. 2. [4] ĠU L 197, 1.9.1971, p. 11. [5] ĠU L 197, 1.9.1971, p. 1. [6] ĠU L 213, 21.9.1971, p. 7. --------------------------------------------------